נעמי יודקובסקי

נעמי יוּדקוׁבסקי (29 במרץ 1920 – 5 בדצמבר 1996) הייתה אדריכלית ישראלית, ממייסדי קיבוץ לוחמי הגטאות.

==ביוגרפיה==
יודקובסקי, בשמה המקורי זוֹפיה רוזנשטראוך, נולדה בשנת 1920 בוורשה בירת פולין למשפחה מהמעמד הבינוני-גבוה שעסקה במסחר בטקסטיל. ב-1926 עלתה המשפחה לארץ ישראל והתיישבה בתל אביב, אך לאחר שנתקלה בקשיים כספיים, חזרה לפולין. ב-1939 החלה ללמוד אדריכלות בפוליטכניקום של ורשה , אך לימודיה הופסקו בעקבות הגזרות על היהודים. בתקופת מלחמת העולם השנייה התגוררה עם משפחתה בגטו ורשה ועסקה בגרפיקה. עם חיסול הגטו נאסרה והועברה למיידנק ולאחר מכן לאושוויץ, שם עבדה במתפרה וניצלה ממוות. בשהותה במחנות ההשמדה יצרה איורים המתארים את החיים שם. לאחר המלחמה נתנה את האיורים לאמיל זומרשטיין, שהיגר לארצות הברית. בשנת 1961 הוצגו איוריה כעדות במשפט אייכמן.

בתום המלחמה שבה להתגורר בוורשה, ולאחר שהכירה את בעלה ברוך (בוריה) יודקובסקי, עלתה לישראל ב-1948. תחילה התיישבה בקיבוץ יגור, ולאחר מכן הקימה יחד עם ניצולי שואה נוספים את קיבוץ לוחמי הגטאות, שם התגוררה עד לפטירתה. את לימודי האדריכלות השלימה בטכניון בחיפה ב-1956, ולאחר מכן הצטרפה למחלקה לתכנון של הקיבוץ המאוחד, שהפכה בהמשך למחלקה לתכנון של איחוד הקבוצות והקיבוצים. תכננה 12 חדרי אוכל בקיבוצים, שלושה בתי ספר, שלוש ספריות, מרכזי תרבות, מגורים ומבנים אחרים בקיבוצים.

ב-1990 פרסמה ספר זיכרונות על קורותיה בשואה בשם "רקוויאם לשתי משפחות". הספר תורגם לאנגלית באותה שנה.

יודקובסקי הייתה אם לשני בנים. בשנת 1969 התאלמנה. נפטרה בשנת 1996, בגיל 76.

==פרויקטים נבחרים==
* מוסד חינוכי לילדי עליית הנוער בקיבוץ לוחמי הגטאות, כולל בית ספר ע"ש יאנוש קורצ'אק (1959).
* בית מצפור (כיום מרכז למחוננים ומרכז לביולוגיה מולקולארית סביבתית) ובית תלם, מכללת אורנים
* חדר אוכל, קיבוץ לוחמי הגטאות (1970).
* מועדון, קיבוץ לוחמי הגטאות (1976).
* חדר אוכל, קיבוץ בארות יצחק.
* חדר אוכל, קיבוץ רמת יוחנן.
* חדר אוכל, רמת אפעל.
* חדר אוכל, כתות כוללות, מחסן בגדים, שכונות מגורים, עין הנצי"ב.
*חדר אוכל, גלגל.
* ספרייה, בית לוחמי הגטאות.
* מועדון וספריה, קיבוץ חוקוק.

==גלריית תמונות==
<gallery>
Lhagetaot.JPG|חדר האוכל בקיבוץ לוחמי הגטאות
LOCHAMEYHAGETAOT.jpg|אולם האכילה בחדר האוכל בקיבוץ לוחמי הגטאות, 2013
Dining room in Kibbutz Gilgal, Israel.JPG|חדר האוכל בקיבוץ גלגל
Kibbutz Lochamei Hagetaot Club 2014.jpg|המועדון לחבר בקיבוץ לוחמי הגטאות, שנחנך בשנת 1976. בשנת 1982 הוסב חלקו לגלריה לאמנות
Einhanatziv01.JPG|חדר האוכל בקיבוץ עין הנצי"ב
</gallery>

==ספר זיכרונותיה==
*נעמי יודקובסקי: רקוויאם לשתי משפחות, לוחמי הגטאות: בית לוחמי הגטאות והקיבוץ המאוחד, 1990.

== לקריאה נוספת ==
* 

==קישורים חיצוניים==

* [http://www.gfh.org.il/?CategoryID=112&ArticleID=236 נעמי יודקובסקי]: ביוגרפיה באתר בית לוחמי הגטאות
* 
* מיכאל יעקובסון, [http://michaelarch.wordpress.com/2014/08/18/סיבוב-בחדרי-אוכל-בשלושה-קיבוצים-בצפון-2/ סקירה על בניין חדר האוכל בקיבוץ לוחמי הגטאות בתכנון נעמי יודקובסקי], באתר 'חלון אחורי', 18 באוגוסט 2014
* מיכאל יעקובסון, [https://michaelarch.wordpress.com/2015/05/26/סיבוב-בשלושה-חדרי-אוכל-בגבול-הצפון-מנר/ סקירה אדריכלית על חדר האוכל בקיבוץ הגושרים בתכנון יודקובסקי] באתר 'חלון אחורי', 26 במאי 2015
* מיכאל יעקובסון: [https://michaelarch.wordpress.com/2016/06/01/סיבוב-בחדר-אוכל-בקיבוץ-גלגל-בעין-סוכות/ סקירה על חדר האוכל בקיבוץ גלגל], באתר 'חלון אחורי', 1 ביוני 2016
* 

קטגוריה:לוחמי הגטאות: אישים
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:יהודים בשואה: פולין
קטגוריה:ניצולות השואה
קטגוריה:אסירים בגטו ורשה
קטגוריה:אסירים במחנה הריכוז מיידנק
קטגוריה:אסירים במחנה הריכוז אושוויץ
קטגוריה:מייסדות קיבוצים
קטגוריה:מייסדי קיבוצים
קטגוריה:אדריכליות ישראליות
קטגוריה:אדריכלים ישראלים
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראליות כותבות זיכרונות מהשואה
קטגוריה:אישים הקבורים בלוחמי הגטאות
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-1996
קטגוריה:ישראלים שנפטרו ב-1996